open-index/open-wikipedia-markdown huggingface dataset:
Ordo saecularis

[thumb|Insignia [Ordo Periscelidis|Ordinis Periscelidis: Stella pectoralis, torquis aureus cum imagine S Georgii, periscelis.]]
**Ordo saecularis** vel **ordo equestris** est societas nobilum vel equitum auratorum qui non vota religiosa ecclesiae Christianae sed fidem magno magistro iurent, qui invicem duces civitatum vel capita dynastiarum sunt. Veterrimus ordo hodie exstans est Ordo Periscelidis, quem Eduardus III Rex Angliae anno 1350 instituit. A saeculo quinto decimo ad duodevicensimum inientem paene omnes reges et multi principes Europaei ordines saeculares instituerunt, inter quos:

* Reges Britanniae: Ordo Periscelidis in Anglia cum Cambria (1350), Ordo Cardui et Rutae in Scotia (1687), Ordo Sancti Patricii in Hibernia (1783), Ordo Balnei in utraque Britannia (1725)
* Comites Sabaudiae: Ordo Annuntiationis Anglicae (1362)
* Reges Neapolis: Ordo Argonautarum (1382)
* Duces Burgundiae, posterior reges Hispaniae et Romanorum Imperatores: Ordo Aurei Velleris (1430)
* Duces Iuliae et Montium, posterior Electores Palatini Rheni: Ordo Sancti Huberti (1444, renovatus 1708)
* Duces Andecavensis: Ordo crescentis lunae (1448)
* Reges Franciae: Ordo Spiritus Sancti (1578) et Ordo Sancti Michaelis (1469)
* Reges Daniae: Ordo Elephantis (saeculum quintum decimum, renovatus 1693) et Ordo Danicus (1673)
* Imperatores Russici: Ordo Sancti Andreae (1698)
*reges Hispaniae: ramus Hispanicus Ordinis Aurei Velleris (1700), Ordo Caroli III (1771)
* Reges Borussiae:Ordo Generositatis, Ordo Aquilae Negrae (1701)
* Reges Poloniae: Ordo Aquilae Albae (1705)
* Electores Bavariae: Ordo Sancti Georgii (1729)
* Reges Sueciae: Ordo Seraphinorum (1748), Ordo Ensiferorum (1748), Ordo Stellae Polaris (1748), Ordo Vasae (1772)

Reges Lusitaniae, qui a saeculo quinto decimo ex officio Magni Magistri ordinum militarium Iesu Christi, Sancti Iacobi, Sancti Michaelis et Avisii fuerunt, quos Maria Regina anno 1789 illos saecularizavit et hodie ordines meriti sunt, numquam ordines saeculares instituerunt. Propter honorificationem meriti in actibus militaribus, administrationis, scientiae, artium vel oeconomicis nonulli ordines milites et saeculares in ordines meriti mutati sunt. In rebus publicis hodie ordines saeculares associationes privates pristinarum domuum regnatricum sunt, sed plurimi rei publicae ordines meriti habent.

## Nexus interni
* Ordo meriti
* Ordo militaris
* Ordo feminarum

## Nexus externi 
## Bibliogaphia 
*Philippus Bonanni SJ: , Romae, 1711
Patricius Achi

**Patricius Achi**, nomine pleno nativo *Patrick Jérôme Achi* (Lutetiae in urbe die 17 Novembris 1955 natus) est politicus Litoris Eburnei. Matre Britona, patre e gente  Litoris Eburnei oriundo in Francia degente, Patricius Achi Abidjan in urbe educatus est. Alumnus est universitatis Abidianensis, Scholae superioris electricitatis Parisiensis, universitatis Stanfordiensis in California.

Minister infrastructurae Litoris Eburnei ab anno 2010 usque in 2017 meruit sub tribus primis ministris, videlicet Gulielmo Soro, Ioanne Ahoussou-Kouadio, Daniele Kablan Duncan. Ipse primo ministro a die 8 Martii 2021 functus est, antecessore Hamed Bakayoko qui eo fere die inopinatim mortuus erat. Demissionem suam die 13 Aprilis 2022 protulit, sed post sex dies reconductus est.

## Scripta 
* 2011 : "Opinion: Patrick Achi: Ivory Coast's illegitimate president must go" in *The Guardian* (22 Februarii 2011)

## Nexus externi 
* "Ivory Coast’s Ouattara names Patrick Achi as prime minister" (26 Martii 2021) apud *Al-Jazeera*
* "Ivory Coast: Achi reappointed PM, regional bank chief named VP" (19 Aprilis 2022) apud *Al-Jazeera*

Categoria:Homines vivi
Categoria:Gubernatores civitatum
Categoria:Nati 1955
Categoria:Politici Litoris Eburnei
Categoria:Incolae Franciae
Categoria:Alumni Universitatis Abidianensis
Categoria:Alumni Scholae Superioris Electricitatis
Categoria:Alumni Universitatis Stanfordiensis
Ingrida Šimonytė

**Ingrida Šimonytė** (Vilnae in urbe die 15 Novembris 1974 nata) est politica Lituaniae. Prima ministra meret a die 11 Decembris 2020.

Alumna est Universitatis Vilnensis ubi recentius in Instituto coniunctionum internationalium scientiaeque politicae docuit. Iam antea, a die 7 Iulii 2009 usque ad 13 Decembris 2012, ministra vectigalium facta erat, primo ministro Andrea Kubilius. Vita politica iterum suscepta, legata est parlamento Lituanico a die 14 Novembris 2016.

## Nexus externi 
* Modesta Gaučaitė-Znutienė, "Šimonytės portretas: su politika savęs nesiejusi būsimoji premjerė, norinti visų šunų" (16 Novembris 2020) apud *LRT*

Categoria:Homines vivi
Categoria:Gubernatores civitatum
Categoria:Alumni Universitatis Vilnensis
Categoria:Politici Lituaniae
Categoria:Nati 1974
Categoria:Professores Universitatis Vilnensis
Najib Mikati

**Najib Mikati**, nomine pleno نجيب عزمي ميقاتي *Naǧīb Azmī Mīqātī* (Tripoli die 24 Novembris 1955 natus) est politicus Libani.

Alumnus est Universitas Americana Berytensis ubi commercio studuit; breviter universitatem Harvardianam et Institutum Europaeum Administrationis Negotii frequentavit. Minister operum publicorum commeatusque anno 1998 factus est. Legatus est parlamento Libanensi ab 2000, iterum ab 2009. Breve temporis spatium anno 2005 primus minister a legatis selectus est, obsidione Syriaca nuper finita; iterum hoc officio a die 13 Iunii 2011 usque in 15 Februarii 2014 functus est. Rursus a die 10 Septembris 2021 ad diem 8 Februarii 2025 primus minister meret.

## Nexus externi 
* "Profile: Najib Mikati" apud *BBC News*

Categoria:Homines vivi
Categoria:Gubernatores civitatum
Categoria:Alumni Universitatis Americanae Berytensis
Categoria:Nati 1955
Categoria:Politici Libani
Categoria:Ministri commeatus
Sanctus Symphorianus de Ponte

[thumb|*Avenue de la Tranchée* a flumine [Ligeri S. Symphoriano versus subducitur]]
**Sanctus Symphorianus de Ponte**, olim commune praefecturae Ingeris et Ligeris, est ab anno 1964 regio urbana urbis Turonum. In documento saeculo IX sub regno Caroli Calvi iam refertur. Mercatus ibi quotannis diebus 1 Aprilis et 24 Aigisti celebrabantur.

## Incolae notabiles 
* Catharina Colonna, ministra rerum externarum, ibi anno 1956 nata est

## Notae 
Categoria:Communia abrogata Franciae
Categoria:Loci habitati praefecturae Ingeris et Ligeris
Categoria:Turonum
Categoria:Regiones urbium
Io (mythologia)

[thumb|Pictura [Pompeii (urbs antiqua)|Pompeiana ex Isidis temploː Ionem cornutam accipit Isis.]]
In mythologia Graeca **Io**  (Graece Ἰώ) erat filia fluminis Inachi, qui in Argolide regnabat, et Meliae. A Iove amata Iunonis zelotypiam excitavit cuius aeditua erat. Quam ob rem dea eam in candidam vaccam transmutavit et custodem Argum centum oculis praeditum adposuit. Erant qui non Heram sed ipsum Iovem dicerent puellam in vaccam mutasse ut  facilius latere posset. Certe Iovis iussu Hermes Argum necavit. Tum Iuno/Hera miseram Io tabani ictibus instinctam per orbem terrarum fugientem lacessivit. In Aegypto tandem speciem humanam Iovis beneficio redintegravit atque filium Epaphum peperit e quo ortae sunt Danaides et Hercules. In *Prometheo vincto* Aeschylus eam extremo terrarum orbe errantem et Prometheum vinculis Iovis iussu oneratum adeuntem ostendit a quo de fato et futura progenie certior fit. Scit enim Prometheus  post tertium decimum generationem Herculem e Ius prole natum se liberaturum. Ex eius peregrinationibus Io nomen suum Mari Ionio et Bosporo Cimmerio dedisse credebatur quia Graece bosporum velut 'bovis iter' interpretari licet. 

Quia vaccae formam diu praebuit vel saltem cum cornibus puella pingebatur deis Aegyptiis Hathor et Isidi vulgo adsimulabatur.

Lyrcus nepos eius Phoronei filius fuit, quem Inachus pater misit, ut sororem perditam inveniret.

## Notae 
## Fontes 
thumb|Iuno Iovem cum Ione invenit. Petrus Lastman pinxit.
*Aeschylus, *Prometheus vinctus* 613-886 et *Supplices* 1-56, 162-175, 291-323, 531-89.
*Apollodori bibliotheca II.1.3
*Hyginus, *Fabulae* 145
*Ovidius, libro primo *Metamorphoseon* 568-746

## Plura legere si cupis 
*Raymonde Coudert, "Brève note sur la métamorphose et la métaphore", *Che vuoi ?*, 2010ː 113-119
*Jacqueline Duchemin, "La Justice de Zeus et le destin d'Io : regard sur les sources proche-orientales d'un mythe eschyléen", *Revue des Études Grecques*, 1979ː 1-54
*Richardus Engelmann, *De Ione : commentatio archaeologica*, Berolini, 1868
*P. W. Forchhammer, *Die Wanderungen der Inachostochter Io : zugleich zum Verständniss des Gefesselten Prometheus des Aeschylos*, Kiel, 1881
*Rachel Gottesman, "The Wanderings of Io: Spatial Readings into Greek Mythology" in *Mères et maternités en Grèce ancienne*, Lutetiae, 2013ː 239-263
*Henri Hignard, "Études mythologiques. - Le mythe d'Io", ''Comptes rendus des séances de l'Académie des Inscriptions et Belles-Lettres*, 1868ː 255-259
*Charles Josserand,	"Io et le Taon", *L'Antiquité Classique*, 1937ː 259-263
*Gustavus Mellen, *De Ius fabula capita selecta*, Upsallae, 1901
* Robert Duff Murray, *The motif of Io in Aeschylus' Suppliants*, Princeton, 1958 Nonnullae paginae apud Guglum librorum Recensio critica Altera recensio critica

## Nexus interni
* *Inachis io''
*85 Io

Categoria:Mythologia Graeca
Categoria:Nymphae
Iacobus Cleverly

**Iacobus Cleverly**, vulgo plene *James Spencer Cleverly* (Lewisham in burgo Londiniensi die 4 Septembris 1969 natus) est politicus Britanniae.

Patre Britanno, matre e Monte Leonino orta, tiro in exercitu Britannico inscriptus est sed propter vulnus decessit: deinde administrationi deversoriorum apud Polytechnicum Londinii Occidentalis studuit. Ab anno 2002 iuxta domos editoriales laboravit. Anno 2007 legatus congressui Londiniensi electus est pro circulo Bexley et Bromley: hic primum prope Borisium Johnson (eo tempore praefecto Londiniensi) operam dabat, titulo "legatus iuvenibus" (*youth ambassador*) ornatus . Legatus est parlamento Britannico ab anno 2015 pro circulo Braintree. Die 7 Iulii 2022, primo ministro Johnson iam iam abituro, Iacobus Cleverly minister ab eruditione factus est, at, Elisabetha Truss prima ministra nuper creata, minister a rebus externis die 6 Septembris 2022 promotus est. Primo ministro Rishi Sunak in officium secretarii rerum internarum die 13 Novembris 2023 convocatus est.

## Bibliographia 
* Hélène Mulholland, "Interview: Man of action" in *The Guardian* (6 Maii 2009)
* Frances Perraudin, "Tory MP reveals he smoked marijuana and watched online porn" in *The Guardian* (1 Novembris 2015)

## Nexus externi 
* Matthew Lavender, "Conservative leadership race: Who is James Cleverly?" (29 Maii 2019) apud *Sky News*

Categoria:Homines vivi
Categoria:Nati 1969
Categoria:Politici Britanniae
Categoria:Alumni collegiorum et universitatis Londinii Occidentalis
Categoria:Ministri eruditionis
Categoria:Ministri rerum externarum
Dies internationalis linguarum gesticulatoriarum

**Dies internationalis linguarum gesticulatoriarum** est festum quod die 23 Septembris quotannis inter gentes cum  celebratur. A Foederatione Mundiali Surdorum anno 2018 decreta est. Ad iura linguarum gesticulatoriarum adhibenda et iura humana surdorum adiuvanda opus est.

## Sententiae dies 
*Anno 2018: Cum linguis gesticulatoriarum, omnes includuntur!
*Anno 2019: Iura linguarum gesticulatoriarum pro ominibus!
*Anno 2020: Linguae gesticulatoriae pro omnibus sunt!
*Anno 2021: Pro iuribus humanis gesticulamur!
*Anno 2022: Linguae gesticulatoriae nos iungent!
*Anno 2023: Mundus ubi homines surdorum sunt ubicumque, omnes linguam gesticulariarum uti possunt! 
*Anno 2024: Pro iuribus linguarum gesticulatoriarum perscibite!

## Notae
## Nexus externi
*Situs interretialis diei proprius. (Anglice)

Categoria:Linguae gesticulatoriae
Categoria:Nationes Unitae
Categoria:Ritus Septembris
Hildephonsus

***Hildephonsus*** vel etiam ***Ildefonsus***, ***Ildefons*** (-fontis, *m.*) aut ***Hildefonsus***, est praenomen masculinum originis Visigothicae (e vocabulis *hild*, 'pugna', atque *funs*, 'paratus'). Etymologia nominis fortasse ipsa alii praeominis, ***Alphonsus***, est.

## In linguis frequentibus formae 
* *Anglice*: Ildefonse, Ildephoses, Hildeph
* *Batavice*: Ildefons, Hildefons
* *Francogallice*: Ildephonse, Hildephonse
* *Hispanice*: Ildefonso, Idelfonso, Hildefonso
* *Hungarice*: Ildefonz, Hildefonz
* *Lusitanice*: Hildefonso, Ildefonso
* *Polonice*: Ildefons, Hildefons
* *Theodisce*: Hildephons, Ildefonz

## Homines 
* 
* Ildefons Herwegen
* Ildefonsus Obama Obono
* Alfredus Ildefonsus Schuster
* Hildephonsus Toletanus, sanctus

## Notae 
## Nexus externi 
* De nomine apud situm *Behind the name* 

Categoria:Praenomina
Categoria:Praenomina masculina
Catharina Colonna

**Catharina**, vulgo *Catherine* **Colonna** (in oppido Sancti Symphoriani prope Turones die 16 Aprilis 1956 nata) est legata et politica Franciae. A die 20 Maii 2022 ministra rerum Europaearum et externarum meret, primo ministro Elisabetha Borne, praeside Emmanuel Macron. 

Filia colonorum eruditiorum, patre e Corsica orto, alumna est universitatis Turonensis ubi iuribus civilibus studuit, insuper Instituti Scientiarum Politicarum Parisiensis et Scholae Nationalis Administrationis. Nuntiatrix facta est anno 1993 iuxta Alanum Juppé ministrum rerum externarum, atque ab 1995 usque in 2004 nuntiatrix iuxta praesidem Iacobum Chirac. In legatione Francica Vasingtoniensi operam dedit, deinde in ministerio rerum externarum Lutetiae in urbe. Legata Franciae iuxta UNESCO ab anno 2008 usque in 2010, iuxta regimen Italicum ab 2014, iuxta Ordinem oeconomicae cooperationi et evolutioni favendis ab 2017, iuxta regnum Britanniarum ab 2019 usque in 2022 missa est.

## Bibliographia 
* Marius Bocquet, "Catherine Colonna, une expérimentée au ministère des Affaires étrangères" in *Le Figaro* (20 Maii 2022)
* Victor Boiteau, "La ministre Catherine Colonna visée par des signalements sur son management: «Des pratiques consistant à briser les gens»" in *Libération* (22 Iunii 2022) Situs venalis
* Ellen Salvi, "Harcèlement moral : la ministre Colonna nommée malgré des signalements" (22 Iunii 2022) apud *Mediapart*
* Véronique Soulé, "Portrait: Fidèle aux postes" in *Libération* (14 Octobris 2004)

Categoria:Homines vivi
Categoria:Nati 1956
Categoria:Politici Franciae
Categoria:Legati Franciae
Categoria:Ministri rerum externarum
Categoria:Alumni Universitatis Turonensis
Categoria:Alumni Instituti Scientiarum Politicarum Parisiensis
Categoria:Alumni Scholae Nationalis Administrationis
Natalia Gavrilița

**Natalia Gavrilița** (die 21 Septembris 1977 nata) est politica Moldaviae.

Mălăiești in oppido, hodie intra limites Transnistriae iacente, nata est. Iuribus internationalibus politiaeque publicae studens, alumna est universitatum Moldavicae Civicae Chisinoviae in urbe et Harvardianae apud Massachusettenses. In ministeriis Moldavicis ab oeconomia et ab eruditione, sed interdum extra Moldaviam operam dedit, videlicet Oxoniae iuxta *Oxford Policy Management*, Vasingtoniae apud *Global Innovation Fund*: a quo munere bis subito demissionem petivit, primum ut ministra vectigalium Moldaviae fiat, denuo ut prima ministra. Illo officio a die 8 Iunii 2019 usque in 14 Novembris tantum functa est (prima ministra Maia Sandu), hoc autem a die 6 Augusti 2021 hodie usque.

## Nexus externi 
* "Natalia Gavrilita joins GIF to support portfolio learning agenda" (2 Iunii 2020)

Categoria:Alumni Universitatis Civicae Moldavicae
Categoria:Alumni Universitatis Harvardianae
Categoria:Gubernatores civitatum
Categoria:Ministri vectigalium
Categoria:Oeconomi
Categoria:Politici Moldaviae
Argus (gigas)

thumb|Mercurius Argum fistula sopit. Henricus Goltzius scalpsit.
In mythologia Graeca **Argus** vel **Argus Panoptes** (Graece Ἄργος Πανόπτης) erat gigas cuius caput centum oculis cingebatur. Ob hanc miram vigilantiam regina deorum Iuno eum Ioni nymphae in candidam iuvencam transformatae ut custodem pastoremque adposuit ne maritus Iuppiter eam occulte adire posset. Numquam enim omnes eius oculi somno simul opprimebantur et in omnem regionem uno tempore spectare poterat. Puellae dolores miserans Iuppiter filio Mercurio imperat ut Argum necet. Qui cantu et syringis sono et virga somnifera gigantem consopire potuit cuius caput a collo falce abscidit. Oculi Iunoni dati sunt qui eos ad avis suae pennas ornandas adhibuit. Quae causa fuit cur pavonum caudae velut stellis distinctae sint. 

Ad hanc fabulam alludere creditur Hermae epitheton Homericum *Ἀργειφόντης*, 'Argi necator' nisi fabula e verbo enata est.

## Notae 
## Fontes 
[thumb|Hermes, Argos, Io (vacca). [Didacus Velazquius pinxit.]]
*Aeschylus, *Prometheus vinctus* 566-75 et 677-81 et *Supplices* 302-5
*Apollodori bibliotheca II.1.3
*Hyginus, *Fabulae* 145
*Ovidius, libro primo *Metamorphoseon* 624-713

## Plura legere si cupis 
*Roger Brunet, "Argos, Hermès et le territoire", ''L'Espace géographique*, 1989ː 337-338
* Gerhard Keerl, *Der hundertäugige Argos in der griechischen Mythologie.* In: *Mitteilungen der Julius-Hirschberg-Gesellschaft zur Geschichte der Augenheilkunde.* 4, 2002ː 149–165.
*Gustavus Mellen, *De Ius fabula capita selecta'', Upsallae, 1901

Categoria:Mythologia Graeca
Categoria:Gigantes
David Malpass

**David Malpass**, vulgo plene *David Robert Malpass* (Petoskey in oppido Michiganiae die 8 Martii 1956 natus), est oeconomus Civitatum Foederatarum et ex die 9 Aprilis 2019 praeses Argentariae mundanae.

Alumnus est Collegii Coloratensis, ubi scientiae physicae, Universitatis Denveriensis, ubi administrationi commercii, Universitatis Georgiopolitanae, ubi oeconomiae inter civitates studuit. Tam apud societates commercii quam iuxta factionem Republicanam operam dedit: oeconomus principalis argentariae Bear Stearns ab anno 1993 usque in 2008 meruit, quo anno haec societas subito defecit, inter primas . Commentationes de rebus oeconomicis apud *Forbes* et *Wall Street Journal* nonnumquam edidit. Candidaturas praesidales Georgii W. Bush et praeter alias Donaldi Trump, qui comitiis anni 2016 contendebat, adiuvit. Trump vicissim, iam praeses electus, Davidem Malpass secretarium a rebus internationalibus Thesauri Civitatum Foederatarum anno 2017 promovit, atque anno 2019 ad officium praesidis Argentariae mundanae proposuit. 

## Scripta selecta 
* 2012 : "Sound Money, Sound Policy" in Brendan Miniter, ed., ''* (George W. Bush Institute: Crown Business)
* 2016 : "Why This Economy Needs Donald Trump" in *New York Times* (1 Septembris 2016) Situs venalis

## Notae 
## Bibliographia 
* Russ Choma, "Trump’s Economic Adviser Said the Economy Was Fine—Right Before It Imploded," *Mother Jones,* 5 Augusti 2016.
* Fiona Harvey, "Head of World Bank under pressure after White House condemns his ‘climate denial’ comments," *The Guardian,* 25 Septembris 2022.
* David Lawder, "New World Bank boss vows to keep climate goals, evolve China relationship," *Reuters,* 10 Aprilis 2019.
* Jim Zarroli, "Trump Nominates Outspoken Critic David Malpass To Head World Bank," *NPR,'' 6 Februarii 2019.

## Nexus externi 
* "David Malpass" apud Argentariam mundanam

Categoria:Alumni Collegii Coloratensis
Categoria:Alumni Universitatis Denveriensis
Categoria:Alumni Universitatis Georgiopolitanae
Categoria:Argentaria Mundana
Categoria:Argentarii Civitatum Foederatarum
Categoria:Auctores Anglici
Categoria:Oeconomi Civitatum Foederatarum
Categoria:Scriptores Civitatum Foederatarum
'Azīz Aḫannūš

**ʾAzīz Aḫannūš**, litteris Arabicis عزيز أخنوش, litteris Amazigh ⵄⴰⵣⵉⵣ ⴰⵅⵏⵓⵛ (Tafraut in oppido anno 1961 natus) est negotiator et politicus Maroci.

E populo  ortus, Anfa in urbe educatus, alumnus est universitatis Sherbrookensis ubi administrationi commerciali studuit. Ad commercium hydrocarboneorum gasiumque patre mortuo succedit; domum editorialem diariorum libellorumque anno 1996, diarium *La Nouvelle Tribune* anno 2006 emit. Minister ab agricultura piscatuque a rege Mahometo VI die 15 Octobris 2007 nominatus est: quo officio sub tres primis ministris functus est usque in 7 Octobris 2021. Hoc die ipse primus minister creatus est. Inter Marocenses divitissimos rex primus, ʾAzīz Aḫannūš secundus enumeratur.

## Bibliographia 
* "Maroc : Aziz Akhannouch, le magnat qui bouscule la politique" in *Middle East Eye* (7 Decembris 2016)
* Eric Besson, "Le modèle agricole marocain, un exemple à suivre" in *La Tribune* (27 Februarii 2020)
* Julie Chaudier, "Aziz Akhannouch, milliardaire et premier ministre du Maroc" in *Le Figaro* (17 Septembris 2021) Situs venalis
* Fahd Iraqi, "Maroc : Aziz Akhannouch, l’homme clé de la difficile gestation du gouvernement" in *Jeune Afrique* (22 Novembris 2016)
* Ghita Ismaili, ""Il faut rééduquer les Marocains" : les propos d’Akhannouch suscitent l'indignation" in *Tel quel* (10 Decembris 2019)
* Dominique Marchetti, "Une « libéralisation » économique, politique… et médiatique: Les conditions de l’émergence de deux journaux économiques marocains à partir des années 1990" in Bachir Benaziz, Abdelfettah Benchenna, Dominique Marchetti, edd., *Les Espaces des (im)possibles: Les médias en Afrique du Nord depuis les années 1990* (Rabati, 2021) cap. vi

## Nexus externi 
* 

Categoria:Homines vivi
Categoria:Gubernatores civitatum
Categoria:Mercatores
Categoria:Nati 1961
Categoria:Politici Maroci
Categoria:Editores diariorum
Categoria:Ministri agriculturae
Categoria:Alumni Universitatis Sherbrookensis
Categoria:Išelḥiyen
Ordo Ensiferorum

**Ordo regalis Ensiferorum** (Suecice *Kungliga Svärdsorden*), etiam **Fascia Flava** dictus, est ordo pro merito militare in Suecia tributus. Anno 1522 aut 1528, Gustavus I rex primos **Equites Ensiferos** promovit. Anno 1748, Federicus I Ordinem Ensiferorum sub Ordine Seraphinorum et iuxta Ordinem de Stella Polari instituit. Sententia ordinis „Pro Patria“ est.

Anno 1975, promotiones non solo Equitum Ensiferorum sed etiam Equitum de Stella Polaris et Vasae desinebant. Anno 2022 Diaeta Imperialis (Parlamentum Sueciae) ordinem renovavit Ensiferorum. Equites Ensiferos novi ex die primo mensis Ianuarii 2023 promoveri poterunt.

## Gradus ordinis 
In principio ordo cum gradibus Commendatoris et Equitis institutus est. Saeculis 18 et 19, gradus novi instituti sunt:

Serventes dicti homines ensiferes vel gladii (*svärdsman*) et portantens medaliarum aurearum et argentearum etiam fuerunt.

Eques cum Magna Cruce ultimus Gustavus Mannerheim fuit, qui promotus est anno 1942. 

* Fratres militiae Christi Livoniae vel ordo ensiferorum in Livonia
* Ordo (honor)
* Ordo Vasae

## Nexus externi 
## Bibliographia 
* *Svärdsorden* in Libro familiare septentrionale, columnae 1340 et 1341

## Notae 
Ensiferorum
Mahometus wuld Bilāl

**Mahometus wuld Bilāl** vel *Mohamed Ould Bilal Messoud*, litteris Arabicis محمد ولد بلال (Rosso in urbe anno 1958 natus) est politicus Mauritaniae.

Alumnus est  iuxta Blida Algerii. Diplomata insuper studiorum commercialium ex institutis *MIT-University* Dakar in urbe et *Business Science Institute* Luxemburgense accepit. Minister ab instrumento et habitatione Mauritaniae ab anno 2007 duos annos meruit: plures officinas procurationesque iuxta regimen Mauritaniae inter annos 1991 et 2004 direxit. Denuo sectretarius a consilio primi ministri Ismail Ould Bedde Ould Cheikh Sidiya a mense Februario 2019 operam dedit, atque die 6 Augusti 2020, consilio omni ipsoque primo ministro demissionem petentibus, praeses Mahometus wuld al-Ġazwānī Mahometum wuld Bilāl in officium primi ministri convocavit. Semel et ille demissionem petivit, die 29 Martii 2022, sed statim reconductus est. 

## Notae 
## Nexus externi 
" "Mohamed ould Bilal Messoud: Premier ministre: Biographie" olim apud ''Agence Mauritanienne d'Information'' divulgata

Categoria:Homines vivi
Categoria:Gubernatores civitatum
Categoria:Politici Mauritaniae
Categoria:Nati 1958
Categoria:Alumni Scholae Nationalis Superioris Hydraulicae (Blida)
Demetrius Kovačevski

**Demetrius Kovačevski**, litteris Cyrillicis Димитар Ковачевски (Kumanovo in urbe anno 1974 natus) est politicus rei publicae Macedonicae. Patre legato, partim in urbe nativa, partim apud Waterville Minnesotae educatus est. Alumnus est universitatum universitatis Scupiensis et Montenegrinae, ubi gradum doctoris scientiae oeconomicae anno 2008 ascendit.

Apud societatem telecommunicationis *Makedonski Telekom* ab anno 2005 usque in 2017 operam dedit. Eisdem annis res commerciales apud aedes Scupienses universitatis Neo-Eboracensis atque ab anno 2017 apud  docuit. Ab anno 2020, rem politicam suscipiens, unionis socialis democraticae sodalis, minister vectigalium vicarius e parlamentariis electus est, primo ministro Zoran Zaev; quo mox ab hoc officio deiecto, Demetrius Kovačevski dux factionis die 12 Decembris 2021, primus minister die 17 Ianuarii 2022 factus est.

## Nexus externi 
* Vita apud regimen Macedonicum
* Nektaria Stamouli, "Dimitar Kovachevski on course to become North Macedonia’s new prime minister" (13 Decembris 2021) apud *Politico*
* Zeljko Trkanjec, "North Macedonia’s biggest parties pick their leaders" (13 Decembris 2021) apud *EurAktiv*

Categoria:Gubernatores civitatum
Categoria:Politici Macedoniae Septentrionalis
Categoria:Mercatores
Categoria:Alumni Universitatis Scupiensis
Categoria:Alumni Universitatis Montenegrinae
Categoria:Professores Collegii Universitatis Americani Scupiensis
Nephtali Bennett

**Nephtali Bennett**, litteris Hebraicis נפתלי בנט *Naftālī Beneṭ* (Hephae in urbe die 25 Martii 1972 natus), est politicus Israëlis.

Parentes Hephae habitantes, e Franciscopoli Californiae migrati, Aschenates origine fuerunt. Nephtali, Hephae educatus (sed breve temporis spatium Monte Regii Quebeci et Teaneck Novae Caesareae), alumnus est Universitatis Hebraicae Hierosolymitanae, sed studiis non iam inceptis sex annos in exercitu Israëlitico non sine virtute militaverat. Ab anno 2000 aliquot annos Manhatae habitavit, dum societatem informaticam *Cyota* gerebat, quam anno 2005 magno lucro vendidit. In Israëlem iam reditus, ab anno 2006 duos annos consiliarius iuxta Beniaminus Netanyahu laboravit. Legatus est congressu nationali (Knesset) ab anno 2012. Minister oeconomiae et religionis Iudaicae ab anno insequenti, minister eruditionis ab 2015, minister munitionis ab 2019 meruit, primo ministro Netanyahu; qui die 13 Iunii 2021 ab officio decedente, eo die elevatus est, pacto inter factiones accepto quo officium primi ministri alternaretur inter eum Iairumque Lapid: cui ergo die 30 Iunii 2022 cedit.

## Bibliographia 
* Gil Hoffman, "Bennett announces plan to form gov't with Lapid that will oust Netanyahu" in *Jerusalem Post* (30 Maii 2021)
* Oren Kessler, "The Meaning of Israel’s First Religious Prime Minister" (7 Iunii 2021) apud *FP*
* Liel Leibovitz, "Zionism’s New Boss" in *Tablet* (14 Ianuarii 2013)
* Bethan McKernan, "Putin promised me he would not kill Zelenskiy, says former Israeli PM" in *The Guardian* (5 Februarii 2023)
* Allison Kaplan Sommer, "Naftali Bennett’s American Parents Are Kvelling With Pride" in *Haaretz* (8 Ianuarii 2013)
* Karl Vick, "An Hour with Naftali Bennett: Is the Right-Wing Newcomer the New Face of Israel?" *Time,* 18 Ianuarii 2013.

## Nexus externi 
Categoria:Alumni Universitatis Hebraicae Hierosolymitanae
Categoria:Gubernatores civitatum
Categoria:Incolae Civitatum Foederatarum
Categoria:Milites Israelis
Categoria:Ministri eruditionis
Categoria:Ministri munitionis
Categoria:Ministri oeconomiae
Categoria:Politici Israelis
Ismail Sabri Yaakob

**Ismaelius Sabrianus filius Iacobi** (vulgo **Ismail Sabri bin Yaakob**), in oppido Temerloh civitatis Pahang die 18 Ianuarii 1960 natus, est politicus Malaesiae.

Parentibus e civitate 18 Ianuarii 1960 ortis, patre laticis extractor, Kuantan in urbe educatus est. Alumnus est universitatis Malaicae ubi iuribus studuit: dissertationis de tractatione incarceratorum politicorum gratiá anno 1980 baccalaureatus est.

Minister ab iuventute et athleticae anno 2008, minister commercii interioris 2009, minister ab agricultura et industria agricola 2013, minister ab evolutione rustica et regionali 2015, minister a munitione 2020 meruit. Primus minister factus est die 21 Augusti 2021, antecessore Muhyiddin Yassin.

## Nexus externi 
* "Biography: YAB Dato’ Sri Ismail Sabri bin Yaakob" apud regimen Malaesianum

Categoria:Homines vivi
Categoria:Gubernatores civitatum
Categoria:Nati 1960
Categoria:Politici Malaesiae
Categoria:Alumni Universitatis Malaicae
Categoria:Ministri commercii
Categoria:Ministri agriculturae
Categoria:Ministri munitionis
Rosa Christiana Ossouka Raponda

**Rosa Christiana**, vulgo *Rose Christiane* **Ossouka Raponda** ( die 30 Iunii 1963 nata) est oeconoma et politica Gabonis.

Alumna est Instituti Oeconomiae Vectigaliumque Liberopoli in urbe. Ministra a rationibus publicis fuit annis 2012 et 2013, primo ministro Raimundo Ndong Sima, sed hoc anno exeunte consiliaria municipalis Liberopolis electa est atque anno 2014 ineunte praefecta urbis, prima mulierum, acclamata est. In regimen nationale redeuns die 12 Februarii 2019 ministra munitionis et securitatis facta est, primo ministro Iuliano Nkoghe Bekalé; sed die 16 Iulii 2020 in munus primae ministrae, atque die 9 Ianuarii 2023 ad officium praesidis vicariae a praeside Ali Bongo promota est. 

## Bibliographia 
* Georges Dougueli, "Gabon: Rose Christiane Ossouka Raponda, le nouveau visage de Libreville" in *Jeune Afrique* (21 Ianuarii 2014) Situs venalis
* Romain Gras, "Gabon: Rose Christiane Ossouka Raponda, de la mairie de Libreville au ministère de la Défense" in *Jeune Afrique* (12 Februarii 2019) Situs venalis
* Marceau Ndong Ossa, "Gabon : Le président Ali Bongo Ondimba nomme une femme au poste de premier ministre" in *La Libreville* (16 Iulii 2020)

## Nexus externi 
* Vita apud regimen Gabonense

Categoria:Homines vivi
Categoria:Gubernatores civitatum
Categoria:Nati 1963
Categoria:Oeconomi
Categoria:Politici Gabonis
Categoria:Ministri vectigalium
Categoria:Ministri munitionis
Categoria:Alumni Instituti Oeconomiae Vectigaliumque (Liberopolis)
Eduardus Heger

**Eduardus**, vulgo *Eduard* **Heger** (Bratislaviae in urbe die 3 Maii 1976 natus), politicus Slovaciae, a die 1 Aprilis 2021 primus minister meret.

Patre directore festivitatum musicalium, in urbe nativa educatus, Eduardus Heger particeps fit Renovationis charismaticae Catholicae iuxta ecclesiam cathedralem Bratislaviensem. Alumnus est universitatis oeconomicae Bratislavensis. Ab anno 2001 apud ministerium munitionis laboravit: deinde cum  de productione vodcae ''* (in Civitatibus Foederatis venditatae) operam dedit. Anno 2016, suadentibus aliis Christianis charismaticis, comitiis nationalibus candidatus est, bono successu, factionis "hominum ordinariorum personarumque liberarum" (*OĽaNO*) sodalis. Iterum anno 2020 parlamento legatus est, sed minister vectigalium factus est, primo ministro Inguaro Matovič. Die 1 Aprilis 2021 Eduardus Heger primus minister factus est, officio ministri vectigalium ad Inguarum Matovič relicto.

## Nexus externi 
* Viktor Kniš, "Kto je budúci premiér Eduard Heger?" (29 Martii 2021) apud *Refresher*
* Miro Kern, "Nekonfliktný charizmatik a obchodník s vodkou: premiérom bude Eduard Heger" (28 Martii 2021) apud *Denník N''

Categoria:Homines vivi
Categoria:Gubernatores civitatum
Categoria:Nati 1976
Categoria:Politici Slovaciae
Categoria:Distillarii
Categoria:Alumni Collegii et Universitatis Oeconomicae Bratislavensis
Categoria:Ministri vectigalium
Robertus Golob

**Robertus**, vulgo *Robert* **Golob** (ad  die 23 Ianuarii 1967 natus) est politicus Sloveniae.

Alumnus est Universitatis Labacensis, ubi ingeniariae electricae studuit gradumque doctoris anno 1994 ascendit. Postea scholaris Fulbrightensis Institutum Technologiae Georgiense frequentavit. Societatem energiae venditandae sub aegide regiminis nationalis anno 2004 condidit et usque in 2021 direxit.

Sodalis ab anno 2011 factionis positivae Sloveniae, anno 2014 brevissime factionis Alenka Bratušek, denuo mense Ianuario 2022 factionem se duce constituit sub nomine Motús libertatis. Comitiis 24 Aprilis 2022 haec factio primum accessit: ita a legatis parlamentariis die 25 Maii 2022 ille primus minister electus est.

## Nexus externi 
* 
* "Robert Golob elected new head of renamed green party" (26 Ianuarii 2022) apud *Slovenia Times*

Categoria:Homines vivi
Categoria:Gubernatores civitatum
Categoria:Alumni Instituti Technologiae Georgiensis
Categoria:Nati 1967
Categoria:Alumni Universitatis Labacensis
Categoria:Ingeniarii
Categoria:Mercatores
Daniel Risch

**Daniel Risch** (ad Quaravedes pagi Sanctogalli die 5 Martii 1978 natus) est politicus Lichtensteni. 

Dulci Valle educatus, administrationi commerciali studuit apud universitates Sangallensem, Turicensem, Monacensem, Friburgensem Brisgaudiae (ubi anno 2007 gradum doctoris ascendit), insuper Melburniensem. Negotiator Lichtensteni operam dedit, sed comitiis anni 2017, parlamento legatus, primus minister vicarius ministerque infrastructurae factus est. A die 25 Martii 2021 primus minister meret.

## Bibliographia 
* "Risch, Daniel" apud *Historische Lexikon des Fürstentums Liechtenstein online*

## Nexus externi 
* "Regierungschef Dr. Daniel Risch" apud regimen Lichtenstenense

Categoria:Gubernatores civitatum
Categoria:Alumni Universitatis Sangallensis
Categoria:Alumni Universitatis Friburgensis Brisgaudiae
Categoria:Politici Lichtensteni
Categoria:Mercatores
Categoria:Alumni Universitatis Turicensis
Categoria:Alumni Universitatis Monacensis
Categoria:Alumni Universitatis Melburniensis
Petrus Dartout

**Petrus**, vulgo *Pierre* **Dartout** (Augustoriti in urbe die 9 Aprilis 1954 natus), magistratus Franciae, minister civicus Monoeci die 1 Septembris 2020 inauguratus est.

Alumnus est Instituti Scientiarum Politicarum Parisiensis et Scholae Nationalis Administrationis Praefectus factus est praefecturarum Guianae, Pyrenaeorum orientalium, Drumae, Pyrenaeorum Atlanticorum, Vari, Vallis Matronae, Matronae, Girumnae, Ostiorum Rhodani. Illum princeps Monoeci Albertus II selegit ad officium ministri civici, videlicet primi ministri, die 18 Maii 2020.

## Bibliographia 
* Laurence Bottero, "Ce que Pierre Dartout va apporter à Monaco" on ''La Tribune Provence-Alpes-Côte-d'Azur* (15 Maii 2020)
* Jean-François Julien, "Natif de Limoges, Pierre Dartout est nommé chef du gouvernement de Monaco par le prince Albert II" in *Le Populaire du Centre* (17 Maii 2020)
* Christiane Navas, "Pierre Dartout, au côté du prince" in *Les Echos'' (5 Octobris 2020) Situs venalis

## Nexus externi 
* Curriculum vitae apud regionem Novam Aquitaniam

Categoria:Homines vivi
Categoria:Gubernatores civitatum
Categoria:Magistratus Franciae
Categoria:Incolae Monoeci
Categoria:Nati 1954
Categoria:Alumni Instituti Scientiarum Politicarum Parisiensis
Categoria:Alumni Scholae Nationalis Administrationis
Categoria:Incolae Guianae Francicae
Categoria:Gubernatores provinciarum
Liber Lageniensis

thumb|Libri Lageniensis folium 53
**Liber Lageniensis** (Hibernice *Lebor Laignech*, Anglice *Book of Leinster*) est manuscriptum Hibernicum, fortasse annis sexagesimis saeculi XII scriptum. Nunc in Collegio Trinitatis Eblanensi servatur.

Multa opera liber Lageniensis continet: 
* *Librum expugnationum* (*Lebor Gabála Érenn*)
* *Insecutionem boum Cualgniae*  (*Táin Bó Cúailnge*, versio amplissima)
**Locorum antiquitatem* (*Dindsenchas*) multaque alia.

## Notae
## Nexus externi
* De libro Lageniensi in situ Collegii Trinitatis
* Operum index, quae in libro Lageniensi continentur

Categoria:Litterae Hibernicae
Categoria:Manuscripta
Categoria:Codices
Categoria:Scripta saeculo 12
Categoria:Bibliotheca Collegii Trinitatis iuxta Dublinum
Maria Gabriela Sagheddu

**Maria Gabriela Sagheddu** O.C.S.O. (nata *Gabriella Sagheddu* die 17 Martii 1914 Drugali, mortua die 23 Aprilis 1939 Cryptaferratae) monialis quaedam Italica cisterciensis strictioris observantiae fuit; ecclesia Catholica eam habet beatam. 
## Vita
Puella, quae e familia pastorum ovium oriunda erat, acricula atque tumida fuisse fertur. Aetate duodeviginti annorum autem mens eius mutata est et triennio post ista mulier consilium cepit de vita Deo consecranda. Confessionarius eius autem vitam cisterciensem proposuit. Quando Maria Pia Gullini, quae monasterio tunc praeerat, moniales admonuit, ut de unitate Christianorum restituenda preces funderent, Sagheddu valde inflammata est. Inde vitam suam isti fini laudando dedicare in animo habuit. In recitatione vesperarum communi soror phthisi laborans naturae concessit. Eius memoria autem cito in circumiacentibus regionibus vulgata homines incitavit, qui anno 1957 in sepulcro corpus intactum invenerunt. Superiores id in monasterium Virtuchianense transferri iusserunt.

Servus servorum Dei, papa Ioannes Paulus II die 25 Ianuarii 1983 eam sollemniter inter beatas posuit. In encyclica sua oecumenica praetitulata *Ut unum sint* de desiderio Mariae Gabrielae, quod ad unitatem christifidelium efficiendam attinet, ita fatus est:  
:*Soror Maria Gabriela, vocatione sua illecta ut segregata esset a mundo, vitam consumpsit in meditatione et in deprecatione, nisis tamquam centro capite 17 Evangelii sancti Ioannis, eamque pro Christianorum unitate devovit. Ecce: haec est cuiusvis deprecationis summa: devotio plena, et sine exceptione, propriae vitae Patri per Filium in Spiritu Sancto. Exemplum sororis Mariae Gabrielae nos docet efficitque ut intellegamus non unica esse tempora, condiciones vel loca precandi pro unitate. Christi oratio ad Patrem omnibus, semper et ubique exemplar restat.*

Festum eius constitutum est die 22 Aprilis.

## Nexus externi
* 
*documenta ad beatificationem spectantia
*memoria quam faciunt Viturchiani

## Notae
Dritan Abazović

**Dritan Abazović**, litteris Cyrillicis Дритан Абазовић (Ulcinii in urbe die 25 Decembris 1985 natus) est politicus Montis Nigri. E gente Albanensi ortus, alumnus est universitatum Seraiensis et Montenegrinae; breve temporis spatium universitatem Osloensem frequentavit.

Factione "Montis Nigri positivi" (Позитивна Црна Гора) nuper a se aliisque condita, die 14 Octobris 2012 parlamento Montenegrino legatus est, sed ab anno 2015 sub aegide factionis "Unitae Actionis Reformativae" (Уједињена реформска акција) participavit. Post comitia anni 2020, coniunctionis factionum gratia, primus minister vicarius die 4 Decembris huius anni fit, primo ministro Zdravko Krivokapić. Ipse die 28 Aprilis 2022 primus minister creatus est, sed, parlamentariis novo regimini diffidentibus, a die 20 Augusti 2022 successorem exspectabat.

## Scripta 
* 2010 : *Kosmopolitska kultura i globalna pravda* De hoc libro

## Bibliographia 
* Samir Kajosevic, "Deputy PM’s Threats Shake Montenegro’s Fragile Coalition Govt" (10 Septembris 2021) apud *Balkan Insight*
* Stevo Vasiljevic, "Montenegro approves new minority government focused on joining EU" (28 Aprilis 2022) apud *Reuters*

## Nexus externi 
* 
* "Ko je Albanac Dritan Abazović i kako od njega zavisi budućnost u Crnoj Gori" (2020?) apud *Telegraf.rs*
* "Dr Dritan Abazovic in conversation with Professor Kenneth Morrison" (23 Septembris 2020) apud Scholam Scientiarum Oeconomicarum et Politicarum Londiniensem
* "Da li znate koliko godina ima Dritan Abazović" (29 Aprilis 2022) apud *Espreso*
* "Dritan Abazović" apud *Biografija.org*
* Vojislav Stevanović, "Skupština Crne Gore izglasala nepoverenje vladi Dritana Abazovića" (20 Augusti 2022) apud *N1*

Categoria:Homines vivi
Categoria:Gubernatores civitatum
Categoria:Nati 1985
Categoria:Politici Montis Nigri
Categoria:Alumni Universitatis Saraievoensis
Categoria:Alumni Universitatis Montenegrinae
Categoria:Alumni Universitatis Osloensis
Categoria:Albani
Gim Deok-hun

**Gim Deok-hun**, litteris Coreanis 김덕훈, scriptura Latina saepe *Kim Tok-hun* (anni 1961 natus) est politicus Coreae Septentrionalis. Olim de co-operatione inter septentrionalem meridianamque Coream operam dedit. Mense Iunio 2014 inter primos ministros vicarios per electionem congressus popularis supremi promotus est. Post pandemicum COVID-19 inundationesque anni 2020 praeses consilii ministrorum iussu Kim Jong-un factus est.

## Nexus externi 
* John G. Grisafi, "Former delegate for North-South cooperation becomes vice premier" (20 Iunii 2014) apud *NK News*
* Martin Weiser, "North Korea’s premier now ranks as top official. Is he Kim Jong Un’s successor?" (1 Augusti 2022) apud *NK Pro*

Categoria:Homines vivi
Categoria:Gubernatores civitatum
Categoria:Politici Coreae
Categoria:Nati 1961
Phạm Minh Chính

**Phạm Minh Chính** (Hậu Lộc in oppido prope Thanh Hoa die 10 Decembris 1958 natus) est politicus Vietnamiae.

Patre magistratu rustico, matre vilica, in oppido novo  educatus, alumnus est Universitatis studiorum externorum Hanoi in urbe, Universitatis technica constructionum Bucarestensis, Academiae Politicae Vietnamiensis. Apud ministerium securitatis et ministerium a rebus externis operam dedit inquisitionesque praecipue de Europa et America Septentrionali persecutus est. In congressu nationali die 5 Aprilis 2021 primus minister electus est.

## Nexus externi 
* "Phạm Minh Chính elected Prime Minister of Việt Nam" (5 Aprilis 2021) apud *Viẹt Nam News*
* "Phạm Minh Chính" (curriculum vitae: 2021?) apud *Vietnam Net*

Categoria:Homines vivi
Categoria:Gubernatores civitatum
Categoria:Alumni Universitatis Studiorum Externorum (Hanoi)
Categoria:Alumni Universitatis Technicae Constructionum Bucarestensis
Categoria:Alumni Academiae Politicae (Vietnamia)
Categoria:Nati 1958
Categoria:Politici Vietnamiae
Prawit Wongsuwan

**Prawit Wongsuwan**, litteris Thai ประวิตร วงษ์สุวรรณ (Bancoci in urbe die 11 Augusti 1945 natus) est miles et politicus Thailandiae. 

Alumnus est collegii S. Gabrielis, Academiae Regalis Militaris Chulachomklao, Collegii Munitionis Nationalis in urbe nativa. Ab 2003 usque in 2004 supremus dux exercitus Thailandensis, ab 2008 usque in 2011 et ab 2014 usque in 2019 minister a munitione meruit. 
 
Auctorem esse censetur tumultuum annorum 2013 et 2014 mentoremque Prayut Chan-o-cha qui ab hoc anno primus minister erat. Prawit Wongsuwan ipse primus minister ad interim factus est a die 24 Augusti 2022 usque in 30 Septembris eiusdem anni.

## Nexus externi 
* Jason Szep, Amy Sawitta Lefevre, "Powerful forces revealed behind Thai protest movement" (13 Decembris 2013) apud *Yahoo! News*

Categoria:Homines vivi
Categoria:Gubernatores civitatum
Categoria:Alumni Academiae Regalis Militaris Chulachomklao
Categoria:Alumni Collegii Munitionis Nationalis (Bancocum)‎
Categoria:Nati 1945
Categoria:Milites Thailandiae
Categoria:Politici Thailandiae
Categoria:Ministri munitionis
Husainus ʿArnūs

**Husainus ʿArnūs**, litteris Arabicis حسين عرنوس (in oppido al-Tah prope Moarram anno 1953 natus) est ingeniarius et politicus Syriae.

Alumnus est universitatis Halapensis ubi ingeniariae civili studuit. Minister ab operibus publicis ab anno 2013, deinde minister ab aquis provehendis a die 26 Novembris 2018 meruit, sed die 11 Iunii 2020 primus minister ad interim iussu praesidis Baššār al-Asad fit, quod officium die 2 Septembris 2020 confirmatus est. 

## Bibliographia 
* "Syria's Assad designates new government headed by PM Arnous" in *Daily Sabah* (30 Augusti 2020)
* "Syria's Assad asks PM Arnous to form new cabinet" (1 Augusti 2021) apud *Reuters*

Categoria:Homines vivi
Categoria:Gubernatores civitatum
Categoria:Alumni Universitatis Halapensis
Categoria:Nati 1953
Categoria:Politici Syriae
Dineś Guṇavardhana

**Dineś Candra Rūpasiṅgha Guṇavardhana**, litteris Singhalensibus දිනේෂ් චන්ද්‍ර රූපසිංහ ගුණවර්ධන et Tamulicis தினேஷ் சந்திர ரூபசிங்க குணவர்தன (Columbi in urbe die 2 Martii 1949 natus) est politicus Srilancae.

Alumnus est Regalis Collegii Columbensis et Universitatis Oregonensis, unde nuper baccalaureatus Novum Eboracum profectus est. Dum in Civitatibus Foederatis morabat contra bellum Indosinicum II agitavit. Patre anno 1972 mortuo in Srilancam revenit. Universitatem Negotii Nyenrode in Nederlandia postea frequentavit.

Legatus est parlamento Srilankensi ab anno 1983 usque in 1994, rursus ab anno 2000. Statim minister a commeatu, anno insequenti etiam minister a circumiectu factus est. Ab anno 2004 minister ab evolutione urbana, ab 2010 usque in diem 12 Ianuarii 2015 minister ab aqua provehenda factus est. Minister rerum externarum a die 22 Novembris 2019, minister ab eruditione ab 16 Augusti 2021, minister ab administratione et rebus internis 18 Aprilis 2022 meruit. Praeside Gotābaya Rājapakṣe effugo, Dineś Guṇavardhana (contubernali Ranil Vikramasiṅghe ad officium praesidis subito elevato) die 22 Iulii 2022 primus minister creatus est.

## Bibliographia 
* "Dinesh Gunawardena, Sri Lanka president's schoolmate, to be next PM: Report" in *Hindustan Times* (21 Iulii 2022)
* Dishan Joseph, "Loyal to Royal: Dinesh Gunawardena recollects memories of Ranil Wickremesinghe" in *Sunday Observer* (30 Iulii 2017)

## Nexus externi 
* "Hon. Dinesh Gunawardena, M.P." apud Parlamentum Srilankense

Categoria:Homines vivi
Categoria:Gubernatores civitatum
Categoria:Alumni Regalis Collegii Columbensis
Categoria:Alumni apud Nyenrode
Categoria:Alumni Universitatis Oregonensis
Categoria:Nati 1949
Categoria:Politici Srilancae
Categoria:Ministri eruditionis
Categoria:Ministri rerum externarum
Categoria:Ministri rerum internarum
Categoria:Ministri commeatus
Insecutio boum Cualgniae

[thumb|Certamen Tauri Cualgniae (caerulei) et [Taurus Cornibus Albis|Tauri Cornibus Albis (*Finnbhennach*); opus tessellatum Desmondi Kinney, Eblanae, 1974]]
***Insecutio boum Cualgniae*** vel ***Raptus Tauri Cualgniae*** (Hibernice *Táin Bó Cúailnge*) est fabula epicae Hibernica antiqua maxima, de heroibus Ultoniae antiquae, saeculo XI vel XII conscripta. In Libro vaccae fuscae et in Libro Lageniensi duae versiones fabulae servantur. Oratione soluta scripta est, qua versus nonnumquam interpositi sunt.

## Fabula
Mauda Connaciae regina Taurum Cualgniae pulcherrimum (*Donn Cuailnge*) Ultoniensem abducere vult, ne viro suo Olillo impar esset, qui Taurum Cornibus Albis possidet; exercitum misit, qui taurum ceperet, nam milites Ultonienses omnes aegri sunt. Cuculandus solus ei obviam it et multis certaminibus singularibus Connacianos demoratur; adversariorum eius nobilissimus Ferdia est frater eius nominatus. Exercitus Ultoniensis denique bellum iniit, et Fergusius dux Connacianus suos avertit, sed Mauda Taurum Cualgniae abducit. Contra Taurum Cornibus Albis ille proeliatur et adversarium occidit, sed ipse vulneribus moritur.

## Notae
## Bibliographia
*Mallory, J. P., ed. (1992), *Aspects of the Táin,* December Publications, Belfasti
*Mallory, J. P.; Stockman, Gerard, eds. (1994), *Ulidia: Proceedings of the First International Conference on the Ulster Cycle of Tales*, December Publications, Belfasti
*O'Leary, Philip (2005), "4. "The Greatest of the Things Our Ancestors Did" - Modernizations and Adaptations of Early Irish Literature", The Prose Literature of the Gaelic Revival, 1881-1921: Ideology and Innovation
*Dooley, Ann (2006), *Playing the Hero: Reading the Táin Bó Cuailnge*, Toronti

Categoria:Litterae Hibernicae
Categoria:Saga
Categoria:Hiberniae scripta
Categoria:Mythologia Celtica
Luvsannamsrain Oyun-Erdene

**Luvsannamsrain Oyun-Erdene**, litteris Cyrillicis Лувсаннамсрайн Оюун-Эрдэнэ (Ulanbatoriae in urbe die 29 Iunii 1980 natus) est politicus Mongoliae.

Patre praeceptore et matre musica mox divortium facientibus, Oyun-Erdene postea Berkh in oppido educatus est sub tutela avi, abbatis Buddhistae, cuius nomen "Luvsannamsrai" adsumpsit. Apud eum litteras Tibetanas Mongolicasque didicit. Alumnus est Universitatis Nationalis Mongolicae et Universitatis Harvardianae. Guberniis provincialibus ab anno 2008 operam dedit, evolutionem semper favens, atque die 5 Iulii 2016 parlamento Mongolico legatus est. Secretarius a consilio iuxta primum ministrum Ukhnaagiin Khürelsükh die 2 Februarii 2019 factus est; cui ipse successor a die 27 Ianuarii 2021 meret.

## Nexus externi 
* Amar Adiya, "Mongolia Unveils New Pro-Business Cabinet"golia Weekly*
* M. Unurzul, "Commitment expressed for intensification of public and private cooperation" (30 Septembris 2022) apud *Montsame'' 

Categoria:Homines vivi
Categoria:Gubernatores civitatum
Categoria:Alumni Universitatis Nationalis Mongolicae
Categoria:Alumni Universitatis Harvardianae
Categoria:Nati 1980
Categoria:Politici Mongoliae